എംസോണ്‍ റിലീസ് - http://www.malayalamsubtitles.org/ www.facebook.com/msonepage
പരിഭാഷ : രാജൻ കെ കെ നർക്കിലക്കാട് t.me/rajnkd
അമ്മേ ?
ഓ കായ.
നിങ്ങൾ രണ്ടാളും ഇവിടെ നിൽക്ക്.
വേണ്ട !
ഒരു കഥ പറയ് അമ്മേ !
അതെ ! കോക്കാച്ചീടെ കഥ പറ !
അതോ.... ഒരു എലിക്കുട്ടന്റെതായാലോ ?
നോക്കാം...
ഒരെലിക്കുട്ടൻ കൊടുംകാട്ടിൽ കൂടി ഒരു യാത്ര പോയി.
ഒരു കുറുക്കച്ചൻ എലിയെ കണ്ടു.. അവന് വളരെ സന്തോഷമായി....
തവിട്ടു കുഞ്ഞൻ എലിക്കുട്ടാ, പോകുവതെങ്ങോട്ടാ നീ ?
ഭൂമിക്കടിയിലെ മാളത്തിൽ ശാപ്പാടുണ്ണാൻ പോകാലോ
വളരെ നന്ദി, കുറുക്കച്ചാ .
പക്ഷേ, ഞാനില്ല. - ഇല്ലെന്നോ ?
ഞാനേ ഒരാളുടെ കൂടെ ശാപ്പാടടിക്കാൻ പോകുവാ....
ഒരു .. ഗ്ര..ഗ്രഫ്.. 'ഗ്രഫലോ 'യുടെ കൂടെ?
ഒരു ഗ്രഫലോ .
ഒരു ഗ്രഫലോ, ആരാ ഈ ഗ്രഫലോ ?
ഗ്രഫലോ ? 'ഗ്രഫലോ 'യെ അറിയില്ലേ?
ഇല്ല.
അവനേ വല്യ കൊമ്പും...
വല്യ നഖവും...
വല്യേ വായില് വല്യ പല്ലുമുണ്ട്.
ആണോ ,നീ എവിടെയാ അവനെ കാണുക?
ഇവിടെ. ഈ പാറേടെ അടുത്ത് .
അവന്റെ ഇഷ്ട ഭക്ഷണം എന്താന്നോ ...
... പൊരിച്ച കുറുക്കൻ. എംസോണ്‍ റിലീസ് - http://www.malayalamsubtitles.org
പൊരിച്ച കുറുക്കനോ?
ഞാൻ പോയി! - കുറുക്കൻ പറഞ്ഞു.
ഗുഡ് ബൈ എലിക്കുട്ടാ !
അവൻ വേഗം സ്ഥലം വിട്ടു.
ഓ, മണ്ടൻ കുറുക്കൻ ! ഗ്രഫലോ ' എന്നൊരു സാധനമില്ലാന്ന്...
അവനറിയില്ല അല്ലേ ?
എന്നിട്ടോ?
എലിക്കുട്ടൻ പിന്നേം ഇരുണ്ട കൊടും കാട്ടിലൂടെ യാത്രയായി.
ഒരു മൂങ്ങ എലിയെ കണ്ടു. അവന് വളരെ സന്തോഷമായി.
തവിട്ടു കുഞ്ഞൻ എലിക്കുട്ടാ, എവിടെക്കാ നിൻ സഞ്ചാരം ?
എന്റെ മരമുകളിലെ വീട്ടിൽ വന്നൊരു ചായ കുടിക്കൂ നീ.
നിന്റെ ഭയങ്കര ഔദാര്യത്തിന് നന്ദി, മൂങ്ങേ, പക്ഷേ ഞാനില്ല.
ഇല്ലെന്നോ ?
ഞാനൊരു ചായ കുടിക്കാൻ പോകുവാ ... ഒരു 'ഗ്രഫലോ 'യുടെ കൂടെ ?
ഗ്രഫലോ ? എന്താ ഈ ഗ്രഫലോ ?
ഗ്രഫലോ ? നിനക്കറിയില്ലേ ?
അതിന് സുന്ദരൻ കാൽമുട്ടുകളും,
വളഞ്ഞ നഖങ്ങളുമുണ്ട്.
മൂക്കിന്റെ അറ്റത്ത് വിഷമുള്ള ഒരു അരിമ്പാറേം.
നീ അവനെ എവിടെ വെച്ചാ കാണുക ?
ഇവിടെ, ഈ അരുവിയുടെ അടുത്ത് .
പിന്നെ, അവന്റെ ഇഷ്ട ഭക്ഷണം എന്താന്നോ ? മൂങ്ങാ ഐസ്ക്രീം !
മൂങ്ങാ ഐസ്ക്രീം ? എംസോണ്‍ റിലീസ് - http://www.malayalamsubtitles.org
ഗുഡ് ബൈ, എലിക്കുട്ടാ !
എന്നിട്ട് മൂങ്ങ പറന്നു പോയി !
മണ്ടൻ വയസ്സൻ മുങ്ങ, അവനറിയില്ല അല്ലേ ?
ഗ്രഫലോ എന്നൊരു സാധനമേ ഇല്ലെന്ന് ?
ഏലിക്കുട്ടൻ വീണ്ടും കനത്തിരുണ്ട കാട്ടിലൂടെ യാത്രയായി.
ഒരു പാമ്പ് എലിക്കുട്ടനെ കണ്ടു. അവന് വളരെ സന്തോഷമായി.
തവിട്ടു കുഞ്ഞൻ എലിക്കുട്ടാ, എങ്ങോട്ടാ നീ പോകുന്നേ ?
എന്റെ മരത്തടി വീട്ടിൽ, ഒരു സദ്യയുണ്ണാൻ വാ !
നിന്റെ ഈ ഔദാര്യത്തിന് നന്ദി പാമ്പേ,
പക്ഷേ, ഞാനില്ല.
എനിക്കൊരു സദ്യയുണ്ണാനുണ്ട്... ഒരു... ഗ്രഫലോ,യുടെ കൂടെ !
ഗ്രഫലോ യോ ? എന്താണീ ഗ്രഫലോ ?
ഗ്രഫലോ ! നിനക്കറിയില്ലേ ഗ്രഫലോയെ ?
ഓറഞ്ച് നിറത്തില് കണ്ണും...
കരി പോലത്തെ നാക്കും..
പിൻഭാഗം നിറയെ വയലറ്റ് മുള്ളുകളും...
വയലറ്റ് മുള്ളുകൾ .
നിങ്ങളെവിടെ വെച്ചാ കണ്ടുമുട്ടുക ?
ഇവിടെ, ഈ തടാകക്കരയിൽ.
അവന്റെ ഇഷ്ട ഭക്ഷണമുണ്ടല്ലോ, പാമ്പ് വരട്ടിയതാ !
പാമ്പ് വരട്ടിയത് ! അയ്യോ! ഞാൻ പോയി.
ഗുഡ് ബൈ എലിക്കുട്ടാ.
എന്നിട്ട് പാമ്പ് സ്ഥലം വിട്ടു.
ആ മണ്ടച്ചാർക്കറിയില്ല അല്ലേ ?
ഗ്രഫലോ എന്നൊരു സാധനമില്ലാന്ന്.
മണ്ടൻ പാമ്പ്...
ഏതാണീ വല്യ നഖങ്ങളുള്ള ജന്തു ?
അതിന്റെ വലിയ വായിൽ നിറയെ കൂർത്ത പല്ലും..
സുന്ദരൻ കാൽമുട്ടും വളഞ്ഞ നഖവും.
മൂക്കിന്റെ അറ്റത്ത് വിഷം നിറഞ്ഞ അരിമ്പാറയും !
അതിന്റെ കണ്ണുകൾ ഓറഞ്ച് നിറത്തിലാ, കറുത്ത നാക്കും !
പുറത്ത് നിറയെ വയലറ്റ് മുള്ളുകളും !
ഗ്രഫലോ...
എലിക്കുട്ടൻ പറഞ്ഞത് അവർ തമ്മിൽ കണ്ടുമുട്ടുന്നത്... - ഇവിടെ ഈ പാറേടെ അടുത്ത് ....
അരുവിയുടെ തീരത്ത് . - തടാകക്കരയിൽ .
അതിന്റെ ഇഷ്ട ഭക്ഷണം... - ... പൊരിച്ച കുറുക്കൻ.
മൂങ്ങാ ഐസ്ക്രീം - പാമ്പ് വരട്ടിയത്.
മണ്ട ഗണേശൻ പാമ്പ്...
ആ പൊട്ടനറിയില്ലല്ലോ...
ഗ്രഫലോ എന്നൊന്ന്... ഇ...ല്ലെന്ന്
ഏതാണീ ജന്തു, കൂർത്തു മൂർത്ത നഖവും.
വലിയ വായക്കുള്ളിൽ, കൂർത്ത പല്ലും.
സുന്ദരൻ കാൽമുട്ടും, വളഞ്ഞ കാൽനഖവും.
മൂക്കിന്റെയറ്റത്ത് ഒരു വിഷമുള്ള അരിമ്പാറയും.
അതിന്റെ കണ്ണുകൾ ഓറഞ്ച് നിറത്തിൽ, നാക്ക് കറുത്തിട്ട്.
പുറത്ത് നിറയെ വയലറ്റ് മുള്ളുകൾ .
രക്ഷിക്കൂ ! അയ്യോ! വേണ്ട !
ഒരു ഗ്രഫലോ !
എന്റെ ഇഷ്ട ഭക്ഷണം... - ഗ്രഫലോ പറഞ്ഞു...
നിന്നെ ഒരു കഷ്ണം ബ്രഡ് കൂട്ടി തിന്നാൻ... അടിപൊളിയായിരിക്കും
നല്ലത്... - എലി പറഞ്ഞു.
എന്നെ നല്ലത് എന്നു വിളിക്കണ്ട.
ഞാൻ ഈ കാട്ടിലെ ഏറ്റവും ഭീകരനായ ജീവിയാണ്.
എന്റെ പുറകെ വരൂ, അപ്പോൾ നിനക്ക് മനസ്സിലാകും.
എല്ലാവർക്കും എന്നെ പേടിയാണ്.
പേടിയോ ? നിന്നെയോ ?
ശരി, പൊട്ടിച്ചിരിച്ചു കൊണ്ട്, ഗ്രഫലോ പറഞ്ഞു.
നടക്ക്.
ഞാൻ പിറകെ വരാം.
അവർ നടന്നു നടന്ന് നടന്ന്, അവസാനം ഗ്രഫലോ പറഞ്ഞു:
ഇലകളുടെ ഇടയിൽ ഒരു ചീറ്റൽ ഞാൻ കേൾക്കുന്നു.
അത് പാമ്പാണ്.... - എലി പറഞ്ഞു.
ഹലോ, പാമ്പേ !
പാമ്പ് ഗ്രഫലോയെ ഒന്നേ നോക്കിയുള്ളൂ.
എന്റമ്മച്ചീ... അവൻ പറഞ്ഞു. - ഗുഡ് ബൈ എലിക്കുട്ടാ !
അവന്റെ മരത്തടി വീട്ടിലേക്ക്...
അവൻ ജീവനും കൊണ്ട് സ്ഥലം വിട്ടു.
കണ്ടോ ,എലി പറഞ്ഞു. ഇപ്പോ എങ്ങനെയുണ്ട്?
അതിശയം... - ഗ്രഫലോ പറഞ്ഞു..
അവർ കുറച്ചു ദൂരം കൂടി നടന്നു....
അപ്പോൾ ഗ്രഫലോ പറഞ്ഞു :
മരത്തിൽ നിന്ന് ഞാനൊരു മൂളൽ കേൾക്കുന്നു !
അത് മൂങ്ങയാണ്. - എലി പറഞ്ഞു.
ഹലോ, മൂങ്ങേ !
മൂങ്ങ ഗ്രഫലോയെ ഒരൊറ്റ നോട്ടം നോക്കിയതേയുള്ളു...
ഓ,കൂട്ടുകാരാ അവൻ പറഞ്ഞു...
ഗുഡ് ബൈ എലിക്കുട്ടാ !
അതും പറഞ്ഞ് അവൻ തന്റെ മരക്കൊമ്പിലെ കൂട്ടിലേക്ക് പറന്നു പോയി.
കണ്ടോ. ഞാൻ പറഞ്ഞില്ലേ.
അത്യത്ഭുതം... - ഗ്രഫലോ പറഞ്ഞു.
അവർ കുറെ ദൂരം കൂടി നടന്നു. അപ്പോൾ ഗ്രഫലോ പറഞ്ഞു:
ഞാൻ മുമ്പിലെ പാതയിൽ ഒരു കാലടി ശബ്ദം കേൾക്കുന്നുണ്ട്.
അത് കുറുക്കനാണ്. - എലി പറഞ്ഞു.
ഹലോ, കുറുക്കാ !
കുറുക്കൻ ഗ്രഫലോയെ ഒരു നോട്ടമേ നോക്കിയുള്ളൂ...
ഓ... രക്ഷിക്കണേ - അവൻ നിലവിളിച്ചു.
ഗുഡ് ബൈ, എലിക്കുട്ടാ !
അവൻ തന്റെ മാളത്തിലേക്ക് വെച്ചുപിടിച്ചു.
നോക്ക്, ഗ്രഫലോ, എലി പറഞ്ഞു.
കണ്ടോ, എല്ലാർക്കും എന്നെ പേടിയാണ്.
പക്ഷേ ഇപ്പോ, എന്റെ വയറ് പൊരിയാൻ തുടങ്ങിയിട്ടുണ്ട്.
എന്റെ ഇഷ്ട ഭക്ഷണം...
ഗ്രഫലോ നുറുക്കിയത് !
ഗ്രഫലോ.. നുറുക്കിയതോ... ഗ്രഫലോ പറഞ്ഞു.
അവൻ പിന്തിരിഞ്ഞ്, കാറ്റുപോലെ ഒറ്റ ഓട്ടം.
ആ കൊടുംകാട്ടിൽ എല്ലാം ശാന്തമായിരുന്നു.
എലിക്കുട്ടൻ ഒരു കായ കണ്ടെത്തി., കായ അവന് ഇഷ്ടമായി !
പരിഭാഷ : രാജൻ കെ കെ നർക്കിലക്കാട് t.me/rajnkd
എംസോണ്‍ റിലീസ് - http://www.malayalamsubtitles.org/ www.facebook.com/msonepage